Fortuna Hjørring får svært ved at spille sig videre til kvartfinalerne i UEFA Women’s Champions League. Det blev klart, efter de tirsdag aften måtte se sig overmatchet af det catalanske storhold FC Barcelona på Johan Cruyff Stadium i Barcelona. Med mere end 30 afslutninger fra FC Barcelona blev det en kamp, hvor Fortuna Hjørrings målmand Line Johansen kom på overarbejde. På trods af flere flotte redninger, måtte nordjyderne se sig slået i den ene af de to ottendedelsfinaler med resultatet 0-4. Og det er langt fra første gang, de spanske fodboldpiger kommer skridtet nærmere Champions League trofæet. Barcelona har nemlig vundet samtlige ottendedelsfinaler, de har været i, gennem de seneste fem sæsoner. Mens de, i de sidste to sæsoner, både har opnået en semifinale og finale. Men intet er afgjort endnu. Returopgøret spilles den 10. marts i Hjørring.
De nordjyske fodboldpiger fra Fortuna Hjørring måtte se sig slået af et stærkt FC Barcelona mandskab i ottendedelsfinalen i UEFA Women’s Champions League.